《过耆阇寺》
清代·朱景英

黄叶声中蜡屐双，来寻初地背秋江。穿蹊诘曲行香篆，隔树微茫见佛幢。

西笑人回尘堁梦，南朝僧老雪霜降。六时钟磬三生路，趁听松关雨后淙。

作者简介：湖南武陵人，字幼芝，一字梅冶，晚号研北翁。乾隆十五年解元。历任宁德知县，台湾鹿耳门同知，北路理番同知。工汉隶。尝纂修《沅州府志》。有《海东日札》、《畬经堂集》、《研北诗馀》。